Grunnhönnun að nýju skipi til hafrannsókna er lokið og fyrirhugað er að ljúka smíðalýsingu á næstu 2 - 3 mánuðum . Óskað hefur verið eftir verðhugmyndum hjá nokkrum skipasmíðastöðvum , án nokkurra skuldbindinga . Sigurður Guðjónsson , forstjóri Hafrannsóknastofnunar , segir að vonandi verði hægt að bjóða verkefnið út í vor og ljúka samningum fyrir haustið . Frá þeim tíma sé gert ráð fyrir að smíðin taki um tvö ár . Í verkefni á öllum tímum ársins Að sögn Sigurðar er miðað við 60 - 70 metra langt , öflugt skip sem hægt verði að senda í leiðangra á öllum tímum ársins . Verkefnin séu mikið í úthafinu við mælingar á loðnu , makríl og síld svo dæmi séu nefnd og Hafrannsóknastofnun þurfi skip sem ráði við erfiðar aðstæður . Nú sé til dæmis fyrirhugað að loðnumælingar hefjist á mánudag , „ en veðurútlitið er alls ekki björgulegt , “ eins og Sigurður orðar það í Morgunblaðinu í dag .